Луі-Леаполь Буаі  (фр.) (бел. «Уплыў меладрамы» (1830)
**Меладрама** (грэч. μέλος + δρᾶμα — песня + дзеянне) — п'еса з завостранай інтрыгай, павышанай пачуццёвасцю і рэзкім проціпастаўленнем дабра і зла. У ёй адзначаецца рухавасць, патэтыка, перабольшаны паказ жарсцяў і адкрытая маральна-павучальная скіраванасць. Узнікла ў сярэдзіне 18 ст. ў Францыі ў выглядзе музычнай драмы, дзе маналогі і дыялогі дзейных асоб чаргаваліся з музыкай і суправаджаліся ёй («Арфей і Еўрыдыка» Еўсцігнея Фаміна  (англ.) (бел. на словы Якава Княжніна  (англ.) (бел. 1792). З канца 18 ст. стала жанрам літаратурнай драмы ў еўрапейскім тэатры. Росквіт прыпадае на час бурнага грамадскага ўзрушэння. Затуханне адбываецца ў часе спакойнага і ўстойлівага жыцця.

У кіно
------

Кадр фільма «Знесеныя ветрам» (1939)
У кінематографе меладрама апісвае ўзвышаныя пачуцці і ракавыя абставіны. Вызначаецца кантрастнасцю ў абмалёўцы дзейных асоб, напружанасцю дзеяння і павучальным канцом. У выглядзе фільму з’явілася ў 1900-я гг. (французская стужка «Любоўны раман»  (руск.) (бел. 1904). У Еўропе ўвасабляе апавяданне аб пакутлівай ахвяры, што паддалася спакусе (пераробкі на італьянскую стужку «Спадарыня з камеліямі»  (італ.) (бел. 1915). Такую ролю выконвалі актрысы Грэта Гарба (Швецыя), В. Лі (Англія), Аста Нільсэн (Данія) і ўкраінка Вера Халодная  (англ.) (бел. (Расійская імперыя). Да вышыні сусветнага мастацтва жанр узняў Чарлі Чаплін («Парыжанка»  (англ.) (бел. 1923). У амерыканскім кіно змяшчае апавяданне аб сучаснай Папялушцы  (англ.) (бел. што шчасліва заканчваецца («Смешная дзяўчынка»  (англ.) (бел. рэжысёра Уільяма Уайлера, 1968). У Расіі адпаведнікам служыць фільм Уладзіміра Мяншова  (англ.) (бел. «Масква слёзам не верыць»  (англ.) (бел. (1979). Пры рамантычнай скіраванасці апавядае аб любоўных прыгодах жанчыны ў жвавым пошуку кахання. У ЗША — Віктар Флемінг «Знесеныя ветрам» (1939), Роберт Уайз  (англ.) (бел. «Уэстсайдскі расказ»  (англ.) (бел. (1961) і Артур Гілер  (англ.) (бел. «Любоўны расказ»  (англ.) (бел. (1970). У Францыі — Клод Лелуш «Мужчына і жанчына»  (фр.) (бел. (1966), 5-серыйны фільм пра Анжаліку 1964—1968 гадоў.

Пры паходжанні дзейных асоб з простых людзей меладрама вылучаецца выкарыстаннем сямейна-побытавых і грамадскіх звычаяў народу. Народны экранны эпас ёсць адметнасцю італьянскага неарэалізму (Карла Лідзані  (англ.) (бел. «Летапіс бедных каханкаў»  (італ.) (бел. 1953 і Луіджы Каменчыні  (англ.) (бел. «Дзяўчына Бубы»  (англ.) (бел. 1963), індыйскай музычнай пластыкі (Радж Капур «Бадзяга»  (англ.) (бел. 1951), аргенцінскай музычнай культуры (Джуліа Сарасені  (англ.) (бел. «Узрост кахання»  (англ.) (бел. 1954), расійскіх народнага лубка  (англ.) (бел. (Іван Пыр'еў  (англ.) (бел. «Свінарка і пастух»  (руск.) (бел. 1954) і музычнага шоу (Рыгор Аляксандраў  (англ.) (бел. «Цырк»  (англ.) (бел. 1936).

Гл. таксама
-----------

* Меладрама ў Беларусі

Зноскі
------

1. 1 2  *Анатоль Сабалеўскі, Вольга Нячай.* Меладрама // Беларуская энцыклапедыя ў 18 тамах / гал.рэд. Генадзь Пашкоў. — Мінск: Беларуская энцыклапедыя імя Петруся Броўкі, 2000. — Т. 10. — С. 269-270. — 544 с. — 10 000 экз. — ISBN 985-11-0169-9.

| ⛭Тэатральныя кірункі |
| --- |
| Тэатр | 
* Драматычны тэатр
* Тэатр музычнай камедыі
* Вадэвіль

 |  |
| Музычны тэатр | 
* Оперны тэатр
* Тэатр аперэты
* Тэатры балета
* Мюзікл
* Мюзік-хол
* Рок-опера

 |
| Жанры | 
* Драма
* Камедыя
* Трагедыя
* Трагікамедыя
* Меладрама

 |
| Тэатральныя школы | 
* Сістэма Станіслаўскага
* Сістэма Міхаіла Чэхава
* Біямеханіка Меерхольда
* Монадрама М. М. Яўрэінава
* Сістэма Ежы Гратоўскага
* Сістэма Антаніна Арто
* Аўтарскі тэатр
* Тэатр абсурду
* Тэатр апавядання

 |
| Кірункі ў тэатры | 
* Камедыя дэль артэ
* Тэатр пантамімы
* Тэатр пародыі
* Тэатр аднаго акцёра
* Вулічны тэатр

 |
| Разнавіднасці тэатра | 
* Тэатр юнага гледача
* Лялечны тэатр
* Тэатр ценяў
* Тэатр звяроў
* Тэатры агню

 |
| Камерны тэатр | 
* Камерны тэатр
* Камерны балет
* Тэатр мініяцюр
* Інтымны тэатр
* Камерная музыка
* Камерны аркестр

 |
| Рознае | 
* тэатральныя вучылішчы
* тэатральная тэрміналогія
* тэатральныя амплуа
* тэатральныя крытыкі

 |



|  |  |
| --- | --- |
| ⚙️   Слоўнікі і энцыклапедыі | Вялікая расійская (старая версія) · Вялікая савецкая (1 выд.) · Бракгаўза і Эфрона · Кругасвет · Малы Бракгаўза і Эфрона · Britannica (11-th) · Britannica (онлайн) · Treccani · Universalis |
| Нарматыўны кантроль | GND: 4169388-7 · LCCN: sh85083436 · NKC: ph180969 |